
E trabou cu e profesionalnan ta haci riba e tereno aki ta yuda e futuro 

generacionnan pa Aruba tin hobennan sano cu iniciativa pa hiba nos isla padilanti 


Diabierna 12 di April durante un bunita ceremonia a ilumina 
Bestuurskantoor cu luz blauw pa asina demostra solidaridad 
cu e lucha contra abuso di mucha. 

Gobierno su compromiso ta pa protege derechonan y bienestar 
di cada mucha cu ta biba riba nos isla. 


Presente pa e ceremonia aki tawata Prome Minister Evelyn 
Wever-Croes, Minister Rocco Tjon, Minister Xiomara Maduro, 
varios Parlamentario y varios invitado special cu ta traha riba 
e tereno di abuso di mucha, entre otro; Fundacion Respeta 
Mi, Fundacion Mi Voz ta Bo Voz y Bureau Sostenemi. Por a 
mira tambe un publico grandi bisti na blauw mustrando asina 
nan sosten na e lucha contra abuso di mucha. Durante varios 
discurso cu contenido importante, por a scucha y sinti e 
compromiso di tur banda pa sigui bringa e abuso di mucha. 

Gobierno di Aruba ya a aumenta e castigonan pa loke ta trata e 
abuso di mucha, e abuso sexual di mucha y si e abuso resulta 
den fayecimento di e mucha, e abusado lo haya un castigo di 
24 afia. E castigonan na Aruba pa abuso y abuso sexual di 
mucha ta e maximo den Reino. Gobierno ta yuda tambe riba 
e tereno di investigacionnan pa esakinan bay mas lihe y na e 
miho manera ya cu esaki ta haci cu e caso lo wordo defendi 
miho dilanti un hues y asina mas lihe e abusado lo haya e 


castigo cu e merece y tambe Gobierno ta traha riba e tereno 
pa yuda y cuida e victima y su famia. 


Durante su discurso, Prome Minister a enfatisa cu Gobierno 
ta haciendo su parti y lo sigui duna di su parti, pero awor 
mester di ayudo di e ciudadanonan di Aruba ya cu mayoria di 
e abusonan cu ta tuma luga ta door di un persona cerca di e 
famia, y aki Gobierno no por involucra pasobra Gobierno no 
por bisa ken por bin cerca e mucha of no. P'esey mester di 
cada un ciudadano y asina hunto siña kico ta e señalnan, y ta 
alerta y wak kico ta pasa rond di e mucha, y asina hunto por 
logra protege nos muchanan. E abuso cu mas tin na Aruba 
ta e neglicencia di un mucha, y e abuso emocional y e abuso 
sexual di cual 99% ta door di personanan cerca di e famia. 

E mandatario a gradici di curason tur e profesionalnan cu ta 
traha riba e tereno aki, y a reconoce cu e tereno aki ta uno 
difícil y pisa y cu e trabou importante cu nan ta haci ta yuda e 
futuro generacionnan y asina mayan Aruba tin hobennan sano 
cu iniciativa pa hiba nos pais padilanti. “Ohala awe y henter 
e luna di april cu nos a decreta como e luna contra abuso di 
mucha, nos por yega na oido di tur hende den nos comunidad 
y realisa cu nos como adulto mester defende y protege nos 
muchanan", Prome Minister a expresa. MN 

Prome Minister Evelyn Wever-Croes: 


Dialuna 15 April 2024 


—— === = 


UNIVERSI 


y 4 i El 


E proyecto mas grandi di e ultimo 2 añanan funda pa e Proyecto Edutech 

Dialuna mainta 15 di maart, Prome Minister Evelyn Wever- 
Croes tawata presente na e inauguracion oficial di e Tech Lab 
di Universidad di Aruba. Esaki ta un pilot cu yama Fofoti Tech 
Lab. E ta un proyecto di e studiantenan mes cu a entrega un 
propuesta na Futura-Edutech y a gana esaki y awe por a wak 
e producto final. 


E proyecto aki a wordo cubri pa proyecto Edutech y ta inclui 
10 VR (Virtual Reality) headset y 10 laptop. Cu esakinan e 
studiante por compromete mas y miho den e materia cu e ta 
studia. E sistema normal di un estudio ta trata di entre otro 
lesnan dilanti klas, charlanan y lesamento di hopi buki. E 
diferencia di e sistema di VR ta cu e studiante ta sifia den e 
omgeving di e VR cu ta haci cu si acaso e studiante haci un 
fout, lo no tin ningun consecuencia ya cu e ta den un ambiente 
safe. Cu otro palabra e tecnologia aki ta trece e realidad di 
pafo den e klas. 


Prome Minister a keda hopi impresiona cu e echo cu pa prome 
biaha un proyecto asina grandi y importante a wordo disefia, 
prepara y ehecuta den su totalidad pa e studiantenan. E 


mandatario ta gradici y felicita e grupo di studiante di Universidad 
di Aruba, no solamente di a prepara un bon proyecto y gana 
e fondonan di Edutech, sino pa e echo cu proyectonan asina 
lo yuda nan y tur e studiantenan cu bin despues di nan. E 
proyecto aki ta facilita e stage di studiantenan ya cu e VR ta 
duna nan un miho idea di loke nan lo por spera y asina nan lo 
tin un stage mas exitoso y esaki ta prepara nan miho pa nan 
futuro trabou. 


E mandatario ta manda su palabranan di gradicimento pa 
Futura cu e proyecto aki por a bira un realidad, y ta gradici 
y felicita Universidad di Aruba y e grupo di studiante cu e 
realisacion di e proyecto aki. 


“Mi kier tuma e oportunidad pa invita tur scol cu no a aplica 
ainda pa e ciclo 7 di Edutech, pa haci esaki pronto ya cu 
ultimo dia pa inscribi e proyecto di bo scol ta dia 18 di April. 
Inscribiendo bo scol, bo tambe tin chens di gana fondo pa 
proyectonan interesante asina y nos tur lo sigui traha hunto na 
e beneficio di educacion di Aruba”, Prome Minister a expresa. 

Prome Minister Evelyn Wever-Croes: 
Cu alrededor di 700 participante, Ronde van Aruba tabata un exito 


PROME MINISTER TA FELICITA TUR E 
ATLETANAN CU A PARTICIPA Y GRADICI NAN PA 
ENGRANDECE DEPORTE NA ARUBA 


Diabierna anochi a tuma luga e magno evento deportivo Ronde 
van Aruba 2024. Prome Minister Evelyn Wever-Croes tabata 
presente na Marinierskazerne na unda el a duna un discurso 
cortico prome cu e evento a cuminsa. Ronde van Aruba ta un 
evento deportivo hopi conoci y gusta pa esnan cu ta den e 
mundo di coremento, mirando cu e ta un reto hopi grandi pa 
cada un di nan como deportista. 


Evento a cuminsa pa 8or di anochi na Marinierskazerne, y a 
conta cu alrededor di 700 partcipante cu a core rond di Aruba, 
pa termina den oranan di mainta bek na Marinierskazerne. Pa 
e competencia aki, tabata tin atletanan den grupo y individual. 


Prome Minister a expresa, cu pa presencia e comienso di 
Ronde van Aruba, na unda tur e atletanan a prepara pa 
cuminsa, tawata un sentimento particular, na unda por sinti 
e vibracion di positivismo, y e amor cu cada atleta tin pa e 
deporte di coremento. Pasobra, pa por logra competi den un 
evento di e maginitud aki, ta tuma hopi dedicacion, disciplina, 
determinacion, y e deseo pa por yega te na final exitosamente. 
"Como Prome Minister di pais Aruba, mi ta hopi orguyoso di 
cada un di e atletanan cu a tuma e reto aki di participa na Ronde 
van Aruba. Un danki na Marinierskazerne pa organisa e evento 


aki, y na tur e sponsornan cu a haci esaki posibel. Por ultimo, 
mi kier a gradici tur e participantenan pa ta un inspiracion pa 
cada un di nos, y pa nan contribucion na engrandece deporte 
na Aruba", Prome Minister a epxresa. 


Pabien na tur participante y na e ganadonan di Ronde van 
Aruba MN 


Dialuna 15 April 20 


Calvin Kei 


Va 


b 
CFA PARADI N "a avi 


LA PARADITSVOGEL 


a ə & 


E 


KAMAR RUNNING 8”) © "<a 
P AGAINST Als MMAR RUNNIN sitio 

4 AGAINST A a KMAR RUNNIN 

AGAINST AL ag AIMAR RUNNI 


A 
Liss [sr] E ~ AGAINST AL 
~ A 
t 


Nemara aduse 


Dialuna 15 April 2024 


MINISTER 


Durante un recepcion ameno na Surfside Marina, Minister 
Minister Maduro di Cultura a yama participantenan na e 'Dutch 
Caribbean Digital Heritage Week' un caluroso bonbini na Aruba. 
Pa e ocasion aki e mandatario a hiba palabra y a gradici cada 
participante pa nan participacion y colaboracion pa asina haci 
conservacion di nos herencia cultural posibel. Minister Maduro 
a hiba e siguiente discurso. 


Un cordial bon nochi, a pleasant evening to you all. As the 
Minister of Finance and Culture, it is my pleasure to address 
and extend a warm welcome to you this evening. 


As mentioned in my Opening Speech yesterday morning, 
it is imperative that we emphasize the significance of 
collaboration. In the domain of cultural heritage, collaboration 
plays a pivotal role in preserving and promoting the rich history 
and traditions of societies worldwide. By working together 
and through collective efforts individuals, organizations, and 
communities can share resources, expertise, and knowledge 
to safeguard cultural artifacts, monuments, and practices for 
future generations. Furthermore, collaborative endeavors 
serve to bridge cultural divides, foster mutual understanding, 
and celebrate the inherent diversity in human heritage. 


By nurturing partnerships and cooperation, we ensure that our 
cultural heritage remains vibrant, accessible, and cherished by 
all. 


It is important to acknowledge that our shared Caribbean 
heritage serves not only as a reflection of our past, but also 
as a guiding light for our future. By fostering collaboration 
among our institutions and communities, we possess the 
ability to preserve and celebrate the richness of our culture for 
generations to come. 


Let us, therefore, commit ourselves to bridging gaps, building 
new connections, and embark on collaborative initiatives that 


unite us. 


In conclusion, | wish to express my heartfelt gratitude to each 
one of you for gracing us with your presence and for your 
active participation in this Dutch Caribbean Heritage Week. As 
we continue our discussions and activities, let us seize this 
opportunity to bond in a more informal manner and engage 
in enjoyable camaraderie this evening, setting the stage for a 
vibrant and energetic continuation tomorrow. 


And as Mr. Eppo van Nispen tot Sevenaer from Beeld en Geluid 
said, ‘Ban brasa otro’, Let us hug each other and continue 
enjoying the rest of the evening. MN 

Minister Maduro di Cultura ta informa: 

Danki na e plataforma di colaboracion Coleccion Aruba y Internet Archive 


Digital Heritage Week' den cual a focus riba e importancia 
di colaboracion den Reino Hulandes di instancianan cu ta 
contene informacion historico pa perseveracion di herencia 
cultural den forma digital. Aruba ta duna un gran ehempel cu 
e colaboracion di mas di 10 instancia na e Plataforma digital 
Coleccion Aruba cu a percura pa mas di 100.000 obheto di 
Aruba su herencia cultural den forma di documento y video por 
ta accesibel via e website Coleccion.aw. 


Plataforma digital Coleccion Aruba 

Coleccion Aruba ta nace fo'i e trabou pionero haci na Biblioteca 
Nacional Aruba na unda a bin ta digitalisa e coleccion di 
e biblioteca y poco poco a haci e informacion aki accesibel 
via nan website y tambe via Archive.org, cu ta un archivo 
digital cu ta brinda acceso universal na informacion. Den 
un colaboracion estrecho cu e prome partnernan, Archivo 
Nacional di Aruba, UNOCA, Museo Arqueologico Nacional 
Aruba, Stichting Monumentenfonds Aruba y Plantage Zorg en 
Hoop, y mas reciente cu Telearuba y Departamento di Cultura, 
Oficina di Monumento, Universidad di Aruba y UNESCO Aruba, 
Coleccion Aruba ta crece y bira e archivo digital mas grandi cu 
informacion di Aruba na Papiamento. 


Internet Archive 

E informacion riba coleccion.aw ta accesibel riba internet via 
Internet Archive atraves di archive.org cu ta un compania sin 
lucro di ganashi funda pa sr. Brewster Kayle cu e meta pa traha 
un biblioteca riba internet cu por ofrece acceso permanente 
na investigadonan, historiadonan y studiante cu informacion 
historico cu ta existi den e formato digital. Tabata durante 
pandemia cu un turista cu ta un trahado di Internet Archive 
a bishita Biblioteca Nacional y a sugeri pa haci e informacion 
digitaliza di e coleccion na biblioteca gratuitamente accesibel 


riba internet atraves di archive.org. Cu yudansa di Setar NV 
cu a haci donacion di e domain coleccion.aw, e cooperacion 
exitoso hunto cu Internet Archive a cuminsa y a desaroya pa 
awe nos por tin mas di 100.000 obheto di e herencia cultural 
di Aruba accesibel riba internet. Durante e prome dia di e 
simposio 'Dutch Caribbean Digital Heritage Week ' sr. Kayle 
den nomber di Internet Archive a entrega na e miembronan 
di e Plataforma Coleccion Aruba dos 'external harddrive' cu ta 
contene e 'backup' di ful e contenido di coleccion.aw cu te awo 
ta 10 terabytes na informacion. 


Coleccion.aw 

E website coleccion.aw a keda lansa oficialmente aña pasa 
na september y recientemente esaki a keda actualisa pa asina 
por brinda e usuario un miho navegacion. Via coleccion.aw 
acceso ta wordo brinda ya caba na mas di 100.000 obheto di 
cual tin 40.000 documento, 60.000 imagen y 7 obheto den 3D. 
Coleccion.aw ta bira asina e archivo digital di mas grandi den 
nos idioma Papiamento y un ehempel bibo di colaboracion cu 
ta resalta den nos region. Un proyecto di innovacion den cultura 
na Aruba. E plataforma digital di Coleccion Aruba ta un proyecto 
den cual banda di digitalisa nos herencia cultural, ta haci uzo 
tambe di Inteligencia Artificial pa asina facilita e investigacion 
di e historia di Aruba y haci e informacion historico aki, mas 
accesibel pa nos comunidad. Esaki sigur ta haci Coleccion. 
aw un proyecto innovativo pa Aruba y tambe pa nos region. 
Danki na e plataforma di colaboracion Coleccion Aruba y 
Internet Archive, Aruba su herencia cultural ta universalmente 
accesibel. | 

E siman aki Minister Maduro di Finansa ta na Washington 
DC pa atende IMF Spring Meetings. Durante e siman aki e 
mandatario ta lo atende diferente reunion cu ehecutivonan 
di IMF y tambe di Banco Mundial. Minister Maduro lo reuni 
tambe cu e companianan di rating y cu banconanan cu ta 
interesa den inverti den Aruba. Un delegacion cu ta consisti di 
Minister di Finansa hunto cu ehecutivonan di Banco Central, 
Departamento di Finansa y nos Minister Plenipotenciario sra. 
Zulema Dabian-Erasmus lo representa Aruba e siman aki na 
IMF Spring Meetings. 


Aruba a bin ta conoce bon evaluacion financiero y economico 
e ultimo añanan aki danki na, entre otro, e contactonan regular 
cu Minister Maduro di Finansa ta tene cu e instancianan y 
inversionistanan cu ta keda wordo teni na altura di locual ta e 
desaroyonan na Aruba. MN 

Diaberna atrardi Minister di Turismo y Salud 
Publico sr. Dangui Oduber a atende un evento 
ameno y exclusivo den Parke Nacional Arikok 
pa e pre-lansamento di “Blue Lizard Effect”. 
Un documentario fascinante produci entre e 
paisahenan magico di Aruba. 


Aruba semper tabata hopi precioso den Caribe, 
renombra pa su playanan, 

naturalesa, aire fresco y su hendenan caloroso. 
E serie documental aki lo bay mustra e 4 
elementonan cu ta aire, candela, awa y tera cu 
nos isla excepcional ta ofrece na nos localnan 
y bishitantenan. Atraves di e cinematografia 
impactante lo conta historianan impresionante 
cu lo transporta tur persona ariba un viahe unico. Invitando 
nos bishitantenan pa explora tur loke nos isla ta ofrece y pa 
nan por experiencia e magia cu ta haci Aruba un destino unico. 


Como Minister di Turismo, e ta un orguyo pa experiencia un 
produccion di un nivel halto cu ta promove aruba como un 
destino bunita y cu hopi hospitalidad. Esaki sigur lo hunga un 
papel importante pa eleva nos isla na nivel mundial. Minister 
Dangui Oduber su enfoke y compromiso ta na practicanan di 
turismo sostenibel cu lo conserva e bunita naturalesa di nos 
isla pa generacionnan binidero. 


Pa finalisa, Minister Dangui Oduber ta felicita sigur ful e team 
di ATA pa nan dedicacion y compromiso pa promove Aruba 
como e destinacion di “Un Isla Feliz”. Ta di admira tur persona 
tras di e produccion y tur persona cu tabata envolvi pa haci e 
documentario aki un realidad. Tambe tabata un honor pa por 
a conoce y combersa un rato cu e artista internacional Jason 
Silva. E prome streaming lo inicia entrante 17 april na Warner 
Channel, TNT, Discovery y MAX. 


Laga nos sigui traha hunto pa asegura cu Aruba keda un 
isla bunita, sostenibel y cu servicio excepcional pa tur cu bin 
bishita. 


Aruba semper lo keda hopi precioso den Caribe. | 

Minister Dangui Oduber: 


HEALTHY LIFESTYLE CENTER TA HABRI SU 
PORTANAN PA COMUNIDAD PARIBA DI BRUG. 


Diasabra atardi Minister di Turismo y Salud Publico tabata 
invitado pa hiba algun palabra, hunto cu e empleadonan di 
Healthy Lifestyle Center (HLC) na e apertura di HLC na MFA 
di Savaneta. 

Healthy Lifestyle Center a inicia oficialmente dia 23 di februari 
2023 cu su localidad na e oficinanan di Ibisa na Oranjestad. 
E meta principal di HLC ta pa brinda e pueblo di Aruba e guia 
profesional pa cu nan nutricion y movecion, especialmente 
esnan mas na riesgo pa haya complicacion di salud, door di 
hiba un bida no saludabel. E meta ta pa guia e participante pa 
adapta su bida pa uno mas saludabel. 


Un di e programanan mas importante di HLC ta pa ofrece 
servicionan di guia di nutricion y movecion riba un forma 
personalisa y cu ta adapta na e bida di e cliente specifico. E 
programa personalisa aki tin un duracion di 3 luna den cual e 
cliente ta haya su citanan semanalmente cu un dietista den 
cual e guia con pa yega na un bida mas saludabel ta sosode. 
Desde inicio HLC a haya un acogida masha grandi mes di e 
pueblo di Aruba. Actualmente HLC ta conta cu mas di 350 cliente 
activo. Durante e aña aki HLC a logra cu clientenan a baha un 
total di 433kg conhuntamente. Banda di guia personal HLC 
tambe ta ofrece otro programanan manera curso na scolnan, 
curso na companianan, chekeo gratis regularmente na pueblo, 
ehercicio mensual na unda ful comunidad por participa. 


Un programa special cu HLC ta ofrece ta e programa yama 
“Improving Lives Together”. Esaki ta un programa cu tin un 


BISHITA NA LOCALIDAD NOBO NA MFA SAVANETA 


duracion di 3 luna den cual un total di 20 cliente ta participa. E 
programa aki ta ofrece guia di nutricion y movecion intensivo 
den un forma “community based”. Durante e periodo aki e 
clientenan ta ricbi, banda di consultanan semanalmente na 
HLC cu e dietistanan, tambe un programa di ehercicio cual 
ta encera 3 biaha pa siman na un gym na unda nan ta ricibi 
guia profesional con pa haci movecion na un manera safe y 
accesibel. 


Meta di HLC tambe ta pa keda amplia su servicionan y bay 
den organisacionnan pa asina guia tur esnan na pia di trabao. 
Esaki tambe ta razon pa habri un di dos localidad pa asina 
keda accesibel pa tur persona aki na Aruba. HLC ta forma parti 
di e vision di Minister di Salud Publico na unda prevencion ta 
e enfoce principal di su maneho riba tereno di Salud Publico y 
cual ta cuadra cu ehecucion di e Plan Nacional Multisectoral 
contra NCDs 2020-2030 cu conhuntamente cu DVG y PAHO, 
Gobierno di Aruba a firma na aña 2019. 


Minister Oduber kier a manda un palabra di gradicimento 
y felicitacion na e team profesional di HLC, Directie 
Volksgezondheid, Plataforma di Promocion di Salud y tur 
esnan cu ta aportando pa haci HLC un programa exitoso. 


Un yamada na pueblo di Aruba, especialmente esnan pariba di 
brug, pa acudi na e centro y busca informacion. Tuma e prome 
stap p ricibi guia profesional pa asina bo logra haci un cambio 
di estilo di bida pa uno mas saludabel. MN 

MINISTER 


Geoffrey Wever 


A DUNA 147 PERMISO PA NEGOSHI NOBO 
DEN PROME KWARTAAL 2024 


Pa cuminsa un negoshi of haci cambio 
den e permiso pa negoshi segun ley, 
mester haci un peticion pa permiso di 
negoshi via e website di Departamento 
di Asuntonan Economico, Comercio y 
Industria (DEACI) y ta wordo otorga 
bou di responsabilidad di Minister di 
Asuntonan Economico. 


Den e periodo di januari te cu maart 
2024 a ricibi 627 diferente tipo di 
peticion. Di e 627 peticion ricibi, 277 
peticion a wordo trata y e permiso 
relevante otorga, 196 peticion ta den 
tramite, 154 peticion no por a wordo 
trata pa falta di documento of pago. 


Di e 627 peticion ricibi y e permiso | 
relevante otorga, 147 ta peticion pa | 
permiso nobo den e periodo di januari 
te cu maart 2024. Di e 147 permiso di 
negoshi nobo otorga, 22 tawata pa e | 
eenmanszaak, 21 pa filiaal, 101 pa 
VBA, y 3 pa un vennoot di un VOF. 
E tipo di actividad comercial pa cual | 
mas permiso nobo a wordo otorga ta 
“houdstermaaschappij, actividadnan 
di Real Estate, companianan di 
construccion kleinhandel den 
diferente articulonan manera pafia, 
hoya y e-commerce, y importacion y 
comercio di auto.” 


Na oktober 2022 Minister Geoffrey Wever a introduci e 
vestigingsbeleid nobo, cu entre otro e meta pa "speed up" 
e proceso di otorgacion di permiso dor di elimina diferente 
rekisito, digitalisa ful e sistema di peticion di permiso y stimula 
e promising sectors, inversion den centro di Oranjestad y San 
Nicolas etc. Meta di e vestigingsbeleid nobo ta tambe pa emiti 


permiso den un periodo di dos siman. 


Minister Geoffrey Wever ta gradici DEACI pa percura cu e 
permisonan pa negoshi wordo emiti na forma eficiente y lihe y 
tambe pa compila na un forma continuo tur informacion riba e 
proceso di permiso pa negoshi. 


Tur informacion riba e proceso pa permiso di negoshi ta 
disponibel riba e website www.deaci.aw MN 

Minister Geoffrey Wever: 


CONSEHO DI MINISTER A HAYA PRESENTACION 


RIBA E KOOPKRACHTMODEL PA ARUBA 


Diabierna, 12 di april riba peticion di Minister Geoffrey Wever 
Economisch Bureau Amsterdam a duna un presentacion 
elabora na Conseho di Minister riba e proceso pa traha un 
“koopkrachtmodel” pa Aruba. 


Un “koopkrachtmodel” ta un instrumento necesario pa midi e 
posibel impacto di maneho riba e poder di compra di hogarnan 
na Aruba. Pais Aruba actualmente no ta dispone di un modelo 
asina. Minister Geoffrey Wever durante tratamento di begroting 
2024 di Ministerio di Asuntonan Economico, Communicacion 
y Desaroyo Sostenibel den december 2023 a elabora riba e 
necesidad grandi pa un “koopkrachtmodel”. 


Conseho di Minister riba 12 di januari 2024 a duna aprobacion, 
riba peticion di Minister Geoffrey Wever pa inicia e proceso pa 
traha un “koopkrachtmodel” pa Aruba. Diabierna, despues di 
tres luna Economisch Bureau Amsterdam ta duna Conseho 
di Minister un presentacion riba con e "koopkrachtmodel" ta 
traha y con e por wordo uza comon un instrumento di maneho 
pa midi e posibel impacto di maneho riba e poder di compra di 
hogarnan na Aruba. 


Un meta importante di maneho economico ta pa mehora e 
poder di compra di tur ciudadano. Pa logra e mehoracion di 

poder di compra ta necesario pa tin un instrumento manera 
e “koopkrachtmodel” cu ta haci'e posibel pa na un manera 
efectivo implementa maneho cu un impacto positivo riba e 
poder di compra na Aruba. 


Ta net tres luna cu nos como pais a inicia e proceso pa traha un 
koopkrachtmodel y e trabao ta den su fase final. P'esey ta na su 
luga cu despues cu Parlamento di Aruba a wordo debidamente 
informa riba e koopkrachtmodel, Conseho di Minister tambe 
haya un presentacion riba e uzo di koopkrachtmodel y riba e 
proceso pa yega na esaki, segun minister Geoffrey Wever. 

MINISTER 


Ministerio di Husticia y Asuntonan Social: 

Diabierna ultimo, en conexion cu Luna Nacional di 
Conscientisacion Contra Abuso di Mucha Minister di Husticia 
y Asuntonan Social sr. Rocco Tjon, conhuntamente cu demas 
ministernan y parlamentarionan a sende e luz blauw como 
gesto simbolico di e compromiso cu Gobierno di Aruba tin pa 
cu e lucha aki contra abuso di mucha. 


Gobierno di Aruba tin como compromiso pa salvaguardia 
e bienestar y e futuro di nos muchanan. Un compromiso cu 
ambos Gabinete Wever-Croes | y Il a bin ta traha hopi duro 
riba dje. Na afia 2020 cierto cambionan den ley a tuma luga, 
pa asina aumenta e castigo pa e tipo di delitonan aki, cambio 
den maneho tambe a tuma luga, di cual awe nos ta conoce 
‘richtlijnen’ cu Ministerio Publico ta uza, ora ta trata delitonan 
di abuso sexual. 


Banda di esaki, a introduci tambe diferente metodonan di trabou 
pa asina por salvaguardia e bienestar di nos muchanan mucho 
mas miho. Asina por menciona cu a conoce introduccion di e 


metodonan di ‘signs of safety’ y ‘codigo di proteccion’. Ademas, 
mas recien un cantidad halto di profesionalnan a gradua den 
e metodo di ‘multi-dimensioneel familie therapie’. Pues, ta 
trata di metodonan cu ta bay percura pa detecta sefialnan di 
abuso di mucha mucho mas trempan, pa asina por brinda guia 
y sosten pero tambe pa por investiga e tipo di casonan aki 
mucho mas eficiente. 


Tambe, tin introduccion di institutonan nobo, como tambe 
funcionarionan nobo manera medico forensico, y na luna di 
Juni binidero tur cos lo culmina cu e inauguracion di e Family 
Justice Center. Family Justice Center ta destina pa Jeugd en 
Zeden Politie hunto cu Bureau Slachtoffer Hulp y Mediconan 
Forensico, pa di e forma aki por investiga e tipo di casonan 
aki mucho mas miho, y asina presenta un caso mucho mas 
solido dilanti huez, pa asina e castigo por wordo duna. Banda 
di esaki e guia y sosten pa e victima tambe ta hopi importante, 
pues tambe ta wordo teni den consideracion. 

Crea conscientisacion ta importante, pa cual a decreta luna 
di april como luna di conscientisacion nacional contra abuso 
di mucha. Crea conscientisacion ta un stap importante pa 
contraaresta abuso di mucha. Durante henter luna di april tin 
diferente charlanan andando di diferente organisacionnan, un 
esfuerso colectivo di henter nos comunidad conhuntamente cu 
Gobierno di Aruba. 


Diabierna, Gobierno a ilumina Bestuurskantoor na color blauw, 
como gesto simbolico die compromiso cu Gobierno di Aruba tin 
pacueluchaaki. Cada undinostine responsabilidad pa mobilisa 
accion contra e crimen di abuso di mucha. Comision nacional 
contra abuso di menor, fundacion respetami, organisacionnan 
gubernamental como tambe no-gubernamental y comunidad 
di Aruba henter, a renoba e compromiso cu nos muchanan. 
Colectivamente ta e herment di mas fuerte pa combati abuso 
di mucha. 


Por ultimo, minister Tjon a gradici tur profesional cu dia aden y 
dia afo ta traha hopi duro y hopi biaha e esfuerso no ta wordo 
mira ni aprecia, pero esaki sigur no ta en vano, cada esfuerso 
ta wordo aprecia enormemente den e lucha contra di abuso di 
mucha. MN 


INVESTIGACION 


Certificacion di 
zedenrechercheurs y 
psicologonan pa 
studioverhoor di 
menornan di edad. 


A busca tur material 
nobo pa aregla e 
studioverhoorruimte. 


Guia nobo pa 
maneha caso di 
agresion sexual 

di parti OM. 


Preparando 
introduccion 
di ‘recherche 


psycholoog’. i 

E meta di “Kennismissie” ta pa traha hunto riba cierto aspecto riba nivel di 

Diamars mainta, Minister Endy Croes a ricibi bishita di 
Minister di Ensefiansa, Cultura y Ciencia di Hulanda Sr. 
Robbert Dijkgraaf y delegacion, unda a trata diferente 
punto cu ta di vital importancia pa ensefiansa. Minister 
Dijkgraaf ta dirigi e proyecto Mision di Conocemento 
(Kennismissie) cu ta consisti di directiva di 10 instituto 
di entre otro, mbo, hbo, universidad, experto y 
representante di entre otro, Academia Real Hulandes 
di Ciencia. 


Mision di Conocemento a inicia na Aruba dia 9 di april 
y lo continua dia 11 y 12 di april na Curacao. E meta di 
e proyecto ta pa traha hunto pa reforsa e cooperacion 
riba tereno di ensefiansa entre Aruba, Hulanda, Sint 
Maarten y Reino Hulandes. Despues di e encuentro 


cu Minister Endy Croes, Minister Robbert Dijkgraaf y e = is SI > 

expertonan a bishita Colegio E.P.I., unda a trata, entre kico no y evalua unda mester busca otro solucionnan. Na final 
otro, “beroepsopleiding” y con pa conecta e necesidadnan cu die Mision di Conocemento lo presenta e conclusionnan, unda 
mercado laboral. cu e paisnan por traha hunto. Despues di un dia basta pisa 


di trabou cu a inicia den oranan tempran di mainta, Minister 
Tambe, a comparti idea y a dialoga con pa haci enseñansa Endy Croes a ofrece un recepcion na Universidad di Aruba, 
mas flexibel, cu enfoke riba futuro y con pa brinda miho guia na unda cu e delegadonan a intercambia conocemento y idea. 
e studiantenan. Ta importante pa determina kico ta funciona y “Colaboracion ta e yabi”, Minister Endy Croes a enfatisa. HEEE 

Minister Endy Croes: 


Diaranson atardi den un esfera ameno, ronda pa atleta-, 
mayor-, entrenado- y invitadonan special Minister Endy Croes a 
presenta Premio Excelencia den Deporte, unda cu lo reconoce 
e atletanan cu mas a destaca den nan disciplina durante aña 
2023. Un total di 26 federacion a manda nomber di nan atleta 
cu mas a destaca. Lo reconoce e nominadonan dia 19 di april 
den un anochi di gala dedica specialmente na nan. Un total 
di 150 atleta ta nomina den diferente categoria pa aña 2023. 
Lo reconoce binti (20) entrenado pa nan contribucion den e 
desaroyo di deporte di Aruba. Tambe, lo rindi homenahe na 
dies (10) baluarte deportivo cu a dedica gran parti di nan bida 
na desaroyo di deporte di Aruba. Banda di esaki, lo reconoce 
cinco (5) atleta olimpico cu lo ricibi un certificado y pin di 
Olympians for Life (OLY) for di World Olympians Association 
pa nan esfuerso y pa promove e balornan olimpico. Despues 
di e conferencia di prensa, e nominadonan a ricibi nan banchi 
di entrada y “goodie bag” cu ta consisti di un tas, serbete, boter 
di awa, headphone y pechi graba cu e logo di PED. 


Comision di hurado: 

E comision encarga pa scoge e ganadonan ta consisti di cinco 
profesional cu tin e afinidad den prensa deportivo. E rekisitonan 
pa saca e ganadonan ta basa riba e siguiente condicionnan: 1. 
prestacion local; 2. prestacion internacional; 3. prestacion den 
comunidad di Aruba. 


Ceremonia oficial: 

E anochi di gala ta tuma luga diabierna 19 di april den 
Renaissance Convention Center, unda cu lo otorga diferente 
premio, entre otro, medaya y certificado pa tur 150 nominado, 
plakkaat pa e 14 ganadonan, plakkaat pa e 20 entrenadonan, 
plakkaat pa e 10 baluartenan deportivo y premio efectivo. 
Tambe, 5 atleta olimpico lo ricibi un certificado y pin for di World 
Olympians Association. 


Pa conclui, Minister Endy Croes ta felicita tur e nominadonan 
cu a destaca den aña 2023 y ta deseanan hopi exito. Alabes, 
e mandatario di Deporte ta gradici comision organisado y tur 
cu a haci e proyecto aki posibel. Por ultimo, Pueblo di Aruba ta 
keda cordialmente invita pa sintonisa e anochi mas grandi den 
deporte di Aruba dia 19 di april cuminsando pa 7 or di anochi 
en bibo via Telearuba y Canal 22. MN 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 

AÑA DI STABILIDAD Y PROSPERIDAD 


